
PARLAMENTUL  ROMÂNIEI

   CAMERA DEPUTAŢILOR
	COMISIA JURIDICĂ, 
DE  DISCIPLINĂ ŞI IMUNITĂŢI
	                                  Bucureşti, 24 octombrie 2011
                                  Nr. PL.x  611/2010


RAPORT

asupra proiectului de Lege 
pentru modificarea Legii nr.146/1997 privind taxele judiciare de timbru
             În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea Legii nr.146/1997 privind taxele judiciare de timbru, trimis cu adresa nr. PL.x 611 din 9 noiembrie 2010 şi înregistrat cu nr.31/976 din 12 noiembrie 2010.  
            Potrivit prevederilor art. 75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este  Cameră decizională.

           Senatul, în calitate de primă Cameră sesizată, a adoptat iniţiativa legislativă, în şedinţa din 19 octombrie 2010.
           Proiectul de lege are ca obiect de reglementare modificarea Legii nr.146/1997 privind taxele judiciare de timbru, în sensul revenirii la sistemul de taxare a cererilor în materie succesorală existent anterior adoptării Legii nr. 276/2009 privind aprobarea O.U.G nr. 212/2008 pentru modificarea şi completarea Legii nr. 146/1997, adică  taxarea în sumă fixă.
          Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.510 din 26 aprilie 2010.

          Guvernul, prin punctul de vedere transmis cu adresa nr. 2027 din 9 august 2010, susţine adoptarea acestei iniţiative legislative.

          Consiliul Superior al Magistraturii, prin punctul de vedere transmis cu adresa 21112/1154/2011, susţine în parte iniţiativa legislativă.
         În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii  Comisiei juridice, de disciplină şi imunităţi au examinat iniţiativa legislativă în şedinţa din 18 octombrie 2011. 
         La dezbateri a participat, în calitate de invitat, doamna Alina Bica, secretar de stat în cadrul Ministerului Justiţiei.
         Din numărul total de 23 deputaţi ai Comisiei juridice, de disciplină şi imunităţi au participat la dezbateri 18 deputaţi.

         În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea Legii nr.146/1997 privind taxele judiciare de timbru, cu amendamentele admise redate în Anexa la prezentul raport.
           În raport cu obiectul şi conţinutul reglementării, iniţiativa legislativă face parte din categoria legilor ordinare.
                        PREŞEDINTE,                          


                                     SECRETAR,

                       DANIEL BUDA




                                  GABRIEL ANDRONACHE


Consilier parlamentar,Ciprian Bucur
ANEXA                                                                            
                                                                          Amendamente admise  
	Nr.

crt.
	Textul în vigoare
	Textul Senat


	Amendamente Comisie

(autorul amendamentului)
	Motivare

	1. 
	   ––––––––––––––––––––
	        Lege  pentru modificarea Legii nr.146/1997 privind taxele judiciare de timbru

	             Nemodificat


	

	2. 
	    –––––––––––––––––––


	Articol unic. - Legea nr.146/1997 privind taxele judiciare de timbru, publicată în Monitorul Oficial al României, Partea I, nr. 173 din 29 iulie 1997, cu modificările şi completările ulterioare, se modifică după cum urmează:
	
  Nemodificat


	

	3. 
	Art. 2

…………………………………

(2)  În cazul contestaţiei la executarea silită taxa se calculează la valoarea bunurilor a căror urmărire se contestă sau la valoarea debitului urmărit, când acest debit este mai mic decât valoarea bunurilor urmărite. Taxa aferentă acestei contestaţii nu poate depăşi suma de 1.500.000 lei, indiferent de valoarea contestată.
	            –––––––––––––––––––
	1. La articolul 2, alineatul 2 se modifică şi va avea următorul cuprins:
  ……………………………

“   (2)  În cazul contestaţiei la executarea silită şi a opoziţiei la executare, taxa se calculează la valoarea bunurilor a căror urmărire se contestă sau la valoarea debitului urmărit, când acest debit este mai mic decât valoarea bunurilor urmărite. Taxa aferentă acestei contestaţii nu poate depăşi suma de 194 lei, indiferent de valoarea contestată.”
Autor: dep. Silvestru – Mircea Lup

	Pt. a acoperi toate situaţiile de executare silită, inclusiv contestaţia la executare.

	4. 
	c) cereri pentru:

- stabilirea calităţii de moştenitor - 50 lei / moştenitor 

- stabilirea masei succesorale - 3% la valoarea masei succesorale;

- cereri de raport - 3% la valoarea bunurilor a căror raportare se solicită;

- cereri de reducţiune a liberalităţilor - 3% la valoarea rezervei care urmează a fi reîntregită prin reducţiunea liberalităţilor;

- cereri de partaj - 3% la valoarea masei partajabile.

Separat de această taxă, dacă părţile contestă bunurile de împărţit, valoarea acestora sau drepturile ori mărimea drepturilor coproprietarilor în cadrul cererilor de mai sus, taxa judiciară de timbru se datorează de titularul cererii la valoarea contestată în condiţiile art. 2 alin. (1);
	  1. La articolul 3,litera c) va avea următorul cuprins:

,,c)   cereri pentru:

- stabilirea calităţii de moştenitor - 50 de lei/moştenitor;
- stabilirea masei succesorale - 3% la valoarea masei succesorale;

- cereri de raport - 50 de lei;
- cereri de reducţiune a liberalităţilor - 50 de lei;
- cereri de partaj - 50 de lei, dacă este alăturată cererii de stabilire a masei succesorale; cererea de partaj formulată separat se timbrează cu 1,5% la valoarea masei partajabile. 

Separat de această taxă, dacă părţile contestă bunurile de împărţit, valoarea acestora sau drepturile ori mărimea drepturilor coproprietarilor în cadrul cererilor de mai sus, taxa judiciară de timbru se datorează de titularul cererii la valoarea contestată în condiţiile art.2 alin.(l)."
	              Se elimină

        Autor: Comisia juridică, de disciplină şi imunităţi.
	

	5. 
	Art. 81 (1) Cererile pentru eliberarea de către instanţele judecătoreşti de copii de pe hotărârile judecătoreşti, cu menţiunea că sunt definitive şi irevocabile, prin care se stabilesc calitatea de moştenitor, masa succesorală, cotele şi bunurile ce revin fiecărui moştenitor, dacă nu s-a plătit taxa de timbru pentru efectuarea procedurii succesorale notariale, se taxează potrivit dispoziţiilor art. 3 lit. c).
(2) După plata taxelor succesorale, eliberarea de noi copii de pe hotărârile judecătoreşti prevăzute la alin. (1) se taxează cu 2 lei."
La data 08-Nov-2010 Art. 81 a fost declarat ca fiind neconstituţional conform Deciziei Curţii Constituţionale nr. 1202/2010 .
	        2.    Articolul 81 se abrogă.


	        2.     Nemodificat

